jkorsvik/nowiki_second_scrape_merged huggingface dataset:
Runar Gudnason

Runar Gudnason (født 1972 i Trondheim) er en norsk musiker og låtskriver, kjent som artisten «Sjef R» og «Torstein HYL» i rap-gruppa Side Brok.


== Kunstnerisk virke ==


=== Bakgrunn ===
Gudnason har norsk mor og islandsk far. Han vokste opp i Hovdebygda ved Ørsta. Gudnason utviklet sterk sans for nynorsk og dialekt, som kommer tydelig til syne i hans vokale uttrykk. Etter flytting til København utvirket han sine første rapfortellinger og etablerte etterhvert Side Brok med tidligere sambygdinger. Han har laget dokumentarfilmen Heimegutar om denne prosessen (2005). Gudnason har også holdt skrivekurs ved Dei nynorske festspela og Ivar Aasen-tunet i Ørsta.


=== Into The Woods på norsk ===
Gudnason fikk svært gode tilbakemeldinger på sin oversettelse til norsk av Stephen Sondheims musikal Into The Woods, som hadde premiere på Det Norske Teatret i Oslo den 2. april 2022. Aftenpostens teateranmelder Mona Levin skrev:«Teksten er sondheimsk intrikat, meget oppfinnsomt gjendiktet av Runar Gudnason.»NRKs anmelder Karen Frøslad Nystøyl skrev:«Runar Gudnason si omsetjing er full av smarte vendingar. Ikkje minst er omsetjinga god å synga – sjølv om songteksta innimellom forsvinn i dei raskaste partia.»I den norske oppsetningen i 2022 spilte Heidi Gjermundsen Broch rollen som heksen, Ida Svenningdal var Rødhette, Pål Christian Eggen spilte ulven, Kristoffer Olsen var bakeren, Kjersti Dalseide var bakerens kone og Mimmi Tamba spilte Askepott. Regissør for oppsetningen var Ole Anders Tandberg.


== Referanser ==
Termohalin sirkulasjon

Den termohaline sirkulasjon (det store transportbåndet, engelsk the great ocean conveyor belt) er en oseanografisk betegnelse for et system av havstrømmer som forbinder fire av fem verdenshav, og som utgjør et kretsløp av global utstrekning.
Systemet er av termohalin karakter, dvs at det drives av ulikheter i temperatur (termo) og saltholdighet (halin). Kaldt vann og vann med stor saltholdighet er tungt, mens varmt og mindre saltholdig vann er lettere. Når kaldt vann synker ned erstattes det av varmere overflatevann, og da oppstår det en «pumpe»virkning som setter strømmene i bevegelse. 
Golfstrømmen, og mer spesifikt den nordatlantiske strøm, er den delen av den termohaline sirkulasjonen som har størst betydning for Nordvest-Europa. I Norskehavet synker kaldt vann ned mot havbunnen og strømmer i sørlig retning, mens det kalde vannet erstattes av varmt overflatevann som strømmer nordover fra Mexicogolfen.


== Litteratur ==
François Primeau: Characterizing transport between the surface mixed layer and the ocean interior with a forward and adjoint global ocean transport model. I Journal of Physical Oceanography. Volume 35, Issue 4, April 2005, S. 545–564, doi:10.1175/JPO2699.1
Stefan Rahmstorf: The concept of the thermohaline circulation. I Nature. 421, 2003, s. 699 (PDF; 102 kB)


== Eksterne lenker ==
Great ocean conveyor belt i Vital Climate Graphics, grida.no, websidene til  UNEP/GRID-Arendal
Globales Förderband i Deutscher Bildungsservers Klimawandel-Wiki
Scientists Use Satellites To Detect Deep-Ocean Whirlpools, terradaily.com. TerraDaily 21. mars 2006
Is the thermohaline circulation really at risk? YouTube 28. november 2012; 20:19 min)
Tønnes Sirevåg

Tønnes Sirevåg (født 21. januar 1909 på Nærbø, død 3. mars 1994 i Oslo) var en norsk skoleleder, kjent som ekspedisjonssjef i Kirke- og undervisningsdepartementets skoleavdeling og som rektor ved Oslo katedralskole.
Sirevåg tok artium i Stavanger i 1928, og ble cand.philol. i 1936 med historie som hovedfag. Han arbeidet som lektor ved Eidsvoll landsgymnas 1936–39 og ved Haugesund kommunale høyere almenskole 1939–53. Etter ett år som rektor ved Tanks skole i Bergen ble han i 1954 leder i det nyopprettede Forsøksrådet for skoleverket. Han arbeidet som ekspedisjonssjef i Kirke- og undervisningsdepartementets skoleavdeling 1960–68, og sto der sentral i arbeidet med å innføre niårig grunnskole. Hans siste yrkesaktive år kom som rektor ved Oslo katedralskole 1968–76.
Han fikk som pensjonist et statsstipendiat i 1976, for å skrive sine erindringer. Sirevåg var ridder av 1. klasse av St. Olavs Orden fra 1989 for sin innsats for norsk skole.


== Bibliografi ==
(no) Publikasjoner av Tønnes Sirevåg i BIBSYSHans forfatterskap omfatter både historiefag og skolespørsmål, med titler som blant annet 

Jæren på veg frå naturhushaldet (1938),
Den niårige skolen, i opphav og strid (1979)
Katedral og karusell, streiflys på skole og politikk (1981).


== Referanser ==


== Kilder ==
Paul Jasper. «Tønnes Sirevåg» i: Norsk biografisk leksikon.
Nils Økland

Nils Økland (født 7. januar 1961) er en norsk musiker/komponist (hardingfele, fiolin, Viola d'amore) og bror til musikerne Gjertrud Økland og Torbjørn Økland.


== Karriere ==
Han spilte i Løver og Tigre (plate, 1983), Balkansemblet (1984–), Oslo Tangoforening og i duo med jazzbassist Bjørnar Andresen (plate Hot Club Records  1986). han spilte også i gruppa Skinn og Bein som ga ut Knaus – en samtidscollage (Hot Club Records, 1989). Med Supersilent opptrådte han på BBCs oppsetning «The Wire Sessions» (2000).Selv ga han ut Blå harding (Morild, 1996), hvorpå utkom Straum (Rune Grammofon, 2000) med Sigbjørn Apeland (harmonium), broren Torbjørn Økland (gitar), Ole Henrik Moe (fiolin) Pål Thorstensen (bass) og Åsne Valland Nordli og Berit Opheim  (vokal).  Fire år etter kom Bris (Rune Grammofon, 2004) med egne verk, i samarbeid med Sigbjørn Apeland, Mats Eilertsen (bass), Per Oddvar Johansen (trommer) og Håkon Mørch Stene (perkusjon). Deler av utgivelsen var Øklands musikk til Jon Fosses skuespill Melancholia. I 2009 kom albumet Monograph, utgitt av det anerkjente plateselskapet ECM. I 2011 kom duoplata Lysøen - Hommage à Ole Bull. Ved siden av å lede egne grupper spiller han i trioen 1982 med Øyvind Skarbø og Sigbjørn Apeland og i rocketrioen Kaudervelsk med Per Steinar Lie og Ørjan Haaland.
Han var leder for Ole Bull-akademiet i seks år, har turnert i mange europeiske land, Midtøsten, USA, Kina og Japan. Han har medvirket på flere innspillinger med jazzmusikeren Christian Wallumrøds ensemble.  I trioen BNB har der også utkommet plate, med Berit Opheim vokal og Bjørn Kjellemyr bass. Økland har også spilt på plater utgitt av Benedicte Maurseth/Knut Hamre, Kari Bremnes, Alf Cranner, Karoline Krüger, Jan Toft og Hans Fredrik Jacobsen.
Han fikk Rogaland fylkeskommunes kulturpris for 2010, Osaprisen 2010 og Haugesund kommunes kulturpris 2011. I 2015 vant han Folkelarmprisen i åpen klasse med Nils Økland band for albumet Kjølvatn. Albumet var dessuten nominert til Spellemannprisen 2015 i klassen folkemusikk/tradisjonsmusikk. Han vant sin første Spellemann under Spellemannprisen 2017 i åpen klasse for albumet Lysing fra 2017.


== Diskografi ==
Blå harding (1996)
Horizon (1999)
Straum (Runegrammodon, 2000)
Bris (Runegrammofon, 2004)
Ein song frå dei utsungne stunder (2005) med Berit Opheim og Bjørn Kjellemyr
Monograph (ECM, 2009)
Lysøen - Hommage á Ole Bull (ECM, 2011) med Sigbjørn Apeland
Lumen Drones (ECM, 2015) med Lumen Drones (Økland, Per Steinar Lie og Ørjan Haaland)
Kjølvatn (ECM, 2015) med Nils Økland Band
Lysning (Hubro, 2017) med Nils Økland Band
Glødetrådar (Hubro, 2021)


=== Utgivelser med 1982 ===
1982 (NORCD, 2009)
Pintura (Hubro, 2011)
1982 + BJ Cole (Hubro, 2012)


=== Medvirkning på andre utgivelser ===
Benedicte Maurseth og Knut Hamre: Rosa i Botnen (Grappa, 2012)
Georg Buljo og Nils Økland: Neve (Duippidit, 2014)


== Referanser ==


== Eksterne lenker ==
Offisielt nettsted 
(en) Nils Økland (musician) – kategori av bilder, video eller lyd på Commons
Remscheid

Remscheid er en by i den tyske delstaten Nordrhein-Westfalen øst for Düsseldorf. Byen har 115 374 innbyggere. Remscheid er sammen med Solingen og Wuppertal en viktig by i Bergisches Land.


== Noen kjente personer ==
Adolf Clarenbach, f. ca. 1497, i Remscheid-Lüttringhausen, d. 28. september 1529 i Köln, protestantisk reformator
Wilhelm Conrad Röntgen, f. 27. mars 1845 i Remscheid-Lennep, d.10. februar 1923 i München, fysiker


== Bilder ==


== Referanser ==


== Eksterne lenker ==
(de) Offisielt nettsted 
(en) Remscheid – kategori av bilder, video eller lyd på Commons 
(en) Remscheid – galleri av bilder, video eller lyd på Commons
Mandubi

Mandubi var en konføderasjon av galliske stammer som levde i området som i dag er Bourgogne og Jura. Deres hovedsete var Alesia.
Merce Cunningham

Mercier Philip «Merce» Cunningham (født 16. april 1919 i Centralia, Washington, USA, død 26. juli 2009) var en amerikansk danser og koreograf.
Cunningham var ansett som en av de mest innflytelsesrike figurer innenfor moderne dans. Hans teknikk la vekt på styrke og hurtighet, og krever en nær ekstrem fysikk og atletiske egenskaper av utøverne.
Cunningham er også kjent for sitt langvarige samarbeid med komponisten John Cage.


== Referanser ==


== Eksterne lenker ==
Offisielt nettsted 
(en) Merce Cunningham – kategori av bilder, video eller lyd på Commons 
(en) Merce Cunningham på Internet Movie Database 
(no) Merce Cunningham hos Sceneweb 
(fr) Merce Cunningham på Allociné 
(en) Merce Cunningham på AllMovie 
(en) Merce Cunningham hos The Movie Database 
(en) Merce Cunningham hos Internet Broadway Database 
(en) Merce Cunningham på Discogs 
(en) Merce Cunningham på MusicBrainz 
Merce Cunningham Dance Company
OpenMoko

OpenMoko er et prosjekt med det mål å skape en åpen GSM smarttelefon-plattform, som følger fri programvare-filosofien. Plattformen bygger på GNU/Linux sammen med et grafisk brukermiljø basert på X.org-serveren, GTK+-verktøyene og Matchbox vindusbehandleren. Pakkehåndteringssystemet ipkg blir brukt for installasjon/avinstallasjon av programvare.OpenMoko ble annonsert i 2006 av grunnleggeren First International Computer (FIC). Den første maskinvaren med støtte for OpenMoko er FICs mobilenhet kalt Neo1973, forløperen for Neo Freerunner.


== Maskinvare ==


=== Neo1973 ===
Utviklerversjonen av Neo1973 ble tilgjengelig den 9. juli 2007, og kostet US$300 pluss frakt. Sluttbrukerversjonen skal etter planen lanseres våren 2008.Neo1973 er oppkalt etter det første året i mobil telekommunikasjon:

At this point, we should tell you why we chose the name "Neo1973." "Neo" means new. Dr. Marty Cooper (the inventor of the mobile phone) made the first call ever in 1973.
We believe that an open source mobile phone can revolutionize, once again, the world of communication. This will be the New 1973.


== Referanser ==


== Eksterne lenker ==
(en) Offisielt nettsted 
(en) Openmoko – kategori av bilder, video eller lyd på Commons 
OpenMoko Presseinformasjon
Wiki med detaljert informasjon om maskinvaren
«LinuxDevices.com omtale». Arkivert fra originalen 29. juni 2012. 
OpenMoko Publisering
Geox-TMC

Geox-TMC var et  spansk sykkellag. Laget ble opprettet som Saunier Duval-Prodir i 2004 og laglederen var Mauro Gianetti.
Etter at Riccardo Riccò ble tatt i doping under Tour de France 2008, og laget valgte å sparke han og Leonardo Piepoli, samt å trekke seg fra Tour de France, trakk Saunier Duval, som hadde vært sponsor siden starten, seg. American Beef kom inn som ny sponsor. I tiden etter kom og gikk flere sponsorer, før det etter 2011-sesongen ikke lyktes å finne en ny.


== Rytterne 2011 ==


== Referanser ==


== Eksterne lenker ==
Offisielt nettsted 
(en) Geox-TMC – kategori av bilder, video eller lyd på Commons
Politisk rehabilitering

Rehabilitering menes i politisk betydning at det blir tilbakeført rettigheter eller status til en person (eller gruppe mennesker) i form av statsborgerlige rettigheter som har vært fratatt dem.
Denne rehabiliteringen skiller seg fra annen oppreisning ved at den er betinget ut fra den anklagedes politiske holdning, og uten at det har vært bevist at det har vært brudd på sivil eller militær straffelov eller at de påførte ulempene på annen måte har vist seg å ha vært rimelige. 


== Historisk bruk av politisk rehabilitering ==
Politisk rehabilitering er særlig kjent fra Sovjetunionen og andre diktaturstater etter at politisk aktive personer, grupper eller folkegrupper har falt i unåde.
I Sovjetunionen kunne personer straffes for politiske ytringer med fengsel, konsentrasjonsleir, utestengning fra partiet eller organisasjoner og forvisning.
Kjente personer som ble rehabilitert er Andrej Sakharov og Władysław Gomułka. 
Dømte krigsfanger blir ofte rehabilitert etter avsonet straff. Nazi-Tysklands siste statssjef, Karl Dönitz, ble overveiende rehabilitert før sin død.
Men også i religiøse samfunn som den katolske kirke har paven rehabilitert personer som tidligere hadde vært bannlyst eller dømt ut fra sine kirkelige rettigheter.


== Politisk rehabilitering i Norge ==
I Norge ble NS-dømte som fikk fradømt sin f.eks. stemmerett som en del av sin straff, rehabilitert da de fikk sine statsborgerlige rettigheter tilbake. 
Partisanene i Øst-Finnmark er blitt omtalt som rehabilitert da kong Harald i sin tale i Kiberg under signingsferden den 3. august 1992 ga uttrykk for at partisanene hadde blitt urettmessig behandlet etter krigen. Partisanene som på grunn av sin politiske tilknytning til Sovjetunionen; såvel som til de norsketniske samfunnene på Fiskerhalvøya; hadde tjenestegjort på sovjetisk side under andre verdenskrig og ble under den kalde krigen sett på av norske myndigheter som landsforrædere og overvåket av Politiets overvåkingstjeneste helt frem til omkring 1980, noe som bl.a. medførte store vanskeligheter for dem og deres familiemedlemmer å få jobb i det offentlige. Det finnes også eksempler på at de tidligere partisanene mistet sivilt arbeid så sent som på 1950-tallet.
I tillegg ble kibergværinger som var slektninger, oftest barn, av kommunister og andre kibergværinger som POT feilaktig mistenkte slike sympatier også utsatt for samme overvåking.


== Se også ==
Rehabilitering (Sovjetunionen)


== Referanser ==
Hobby

Hobby er betegnelse for en fritidsaktivitet som ofte tar tid og vanligvis er ubetalt. Er målet å tjene penger, vil ikke dette lengre betegnes som en hobby, men en jobb. Ordet er av usikker opprinnelse, men kan ha opphav enten i falkejakt i middelalderen eller etter en hestetype som ble videreført til kjepphest (engelsk: Hobby-horse) Hobbyutøveren regnes som amatør (av latin amare, å elske), men kan ha kunnskaper og ferdigheter på høyde med profesjonelle (de som har det samme feltet som yrke og levebrød). 
Noen unge velger å lære så mye om sin hobbyinteresse, at de kan gå inn i et yrke med dette som grunnlag. Uttrykket nerd brukes ofte om personer som har hobbyer svært få andre synes er interessante og derfor betraktes som sære.


== Typer hobbyer ==
Sport og idrett
Jakt og fiske
Modellbygging, hobbysnekring, håndarbeid og amatørkunst
Samling av diverse objekter som f.eks. frimerker, insekter eller vesker
Mote
Litteratur, slik som se film og lese bøker, eller skrive dikt
Data og spill
Å bidra på Wikipedia
Jakten på det gode liv

Jakten på det gode liv er en norsk reiseserie med Nadia Hasnaoui som gikk på TV 2 fra 1997 til 1999. Konseptet i serien gikk ut på at programlederen reiste verden rundt for å treffe nordmenn som mener å ha funnet det gode liv. Programmet gikk først på fredagskvelder, deretter søndager.
Serien ble produsert av Øien & Bjorvatn filmproduksjon.


== Referanser ==
Kaserne

En kaserne (av latin quaterna, «fire om gangen») er militær bebyggelse til permanent innkvartering. Det er ofte tale om beskjedne og ensartede bygninger.
Kasernen avgrenses fra en leir ved at den enkelte soldat kun kortvarig har opphold i leiren. Er det ikke en samlet bebyggelse, vil man typisk i stedet benytte det bredere uttrykket garnison.
I takt med nedleggelse av mange av Forsvarets kaserner, anvendes disse bygningsverker i stigende omfang til boligbyggeri eller eventuelt til kulturelle aktiviteter. Men de beholder ofte deres navn, eksempelvis Bådsmandsstrædes Kaserne, som ble til Christiania og Grønnegades Kaserne i Næstved, hvor det i dag er innrettet blant annet et kultursenter.
Liktor

Liktor (fra latin, ligare, «å binde»; rettstjener, livvakt til en høy romersk embetsmann) var en medlem av en spesiell klasse av romerske, offentlige tjenestemenn, som hadde som oppgave å tjene og beskytte magistrater i den romerske republikk og keiserrike som hadde imperium. Opprinnelsen av liktorene går trolig helt tilbake til da Roma var et kongedømme. I henhold til den antikke historikeren Titus Livius kan skikken ha hatt eldre opprinnelse og kom fra etruskerne.


== Referanser ==
Balkansemblet

Balkansemblet (etablert 1979) er en norsk musikkgruppe som spiller musikk fra Balkan.  
Deres utgivelse Balkan samlet (Hot Club Records, 1984) mottok Spellemannprisen 1984 i «Åpen klasse».  Dernest kom Kvikk sand (Hot Club Records, 1990).  Besetningen er nå Richard Lorentz Johansen slagverk, (også medlem av band som Superfamily og Ofag) Per Olaf Ranger trekkspill, bouzouki og balalaika, Peter Edwards gitar,
Øyvin Yri klarinett og fløyte, samt Torstein Kinn bass.
Andre musikere har vært Jan Gustav Schaanning gitar og bouzouki, Pål Thorstensen bass og Nils Økland fiolin.  
Etter pause (1995–2005) ble gruppen gjenforent, i et samarbeid med Now We’ve Got Members.


== Utgivelser ==
Balkan samlet (Hot Club Records, 1984)
Kvikk sand (Hot Club Records, 1990)
Curved Grooves (Etnisk musikklubb, 2009)


== Eksterne lenker ==
balkansemblet.com
myspace.com/balkansemblet har lydklipp
Barn (måleenhet)

Barn («låve», symbol b) er en måleenhet i areal for tverrsnitt av atomkjerner og vekselvirkning mellom partikler. Barn er ikke en SI enhet, men er tillatt (men frarådet) under SI. Enheten brukes ved beskrivelse av sannsynligheten for vekselvirkning mellom partikler og atomkjerner, som kjernereaksjoner og partikkelspredning. Enheten tilsvarer omtrent fysisk tverrsnitt for en atomkjerne med massetall A=104 (eks 104Pd):

  
    
      
        σ
        =
        π
        ∗
        (
        
          r
          
            0
          
        
        
          A
          
            
              1
              3
            
          
        
        
          )
          
            2
          
        
      
    
    {\displaystyle \sigma =\pi *(r_{0}A^{1 \over 3})^{2}}
      gir   
  
    
      
        1000
        ×
        
          10
          
            −
            28
          
        
        
          m
          
            2
          
        
        =
        π
        ×
        (
        1
        ,
        2
        ∗
        
          10
          
            −
            15
          
        
        m
        ×
        
          104
          
            
              1
              3
            
          
        
        
          )
          
            2
          
        
      
    
    {\displaystyle 1000\times 10^{-28}m^{2}=\pi \times (1,2*10^{-15}m\times 104^{1 \over 3})^{2}}
  


== Definisjon ==
1 barn (b) = 10−28 kvadratmeter (m²) = 100 kvadratfemtometer (fm²) = 10−24 kvadratcentimeter (cm²) (Vanlig i engelsk litteratur)
Vanlige prefixer:

1 millibarn (mb) = 10−31 m².
1 picobarn (pb) = 10−40 m².
1 femtobarn (fb) = 10−43 m².En del kilder oppgir tverrsnittet i (GeV)−2(hc)2 = 0,3894 mb. Tverrsnittet varierer ofte mye med energinivå for interaksjonen og oppgis vanligvis ved et eller flere energinivå (temperatur, hastighet) eller ved maksimal reaktivitet (eks σ(100keV))


== Eksterne lenker ==
Official SI website: Table 8. Other non-SI units currently accepted for use with the International System Their use is not encouraged.
IUPAC Referanse for "barn" Arkivert 12. juni 2016 hos Wayback Machine.
Jakten på kjærligheten

Jakten på kjærligheten er en norsk reality-TV-serie som har gått på TV 2 siden 2004. Programleder var Katrine Moholt frem til og med sjuende sesong (2010), men fra åttende sesong (2011) overtok Marthe Sveberg Bjørstad programlederjobben. I ellevte sesong (2014) har Katarina Flatland tatt over som programleder, men Bjørstad har fødselspermisjon. Fra femtende sesong (2018) er det Gunhild Dahlberg som er programleder. Programmet er basert på et konsept utviklet i Storbritannia med tittelen Farmer Wants a Wife.
Seriens første sesong hadde premiere på TV 2 den 24. august 2004. Serien og Andreas Bolset vant Gullruten 2020 i klassen årets deltaker. Selve serien er blitt nominert til Gullruten i klassen beste reality i 2005, 2006, 2020 og 2022 mens Katrine Moholt ble nominert i klassen beste kvinnelige programleder i 2007.


== Om serien ==
Konseptet går ut på at en singel bonde (han/hun) skal velge ut 4 potensielle partnere som skal bo sammen med vedkommende på gården noen uker. Hver uke må bonden sende en av frierne hjem for så til slutt å stå tilbake med den han/hun helst vil ha. 


== Deltakere ==


=== Sesong 1, 2004 ===
Hans Ole Nafstad
Magnus Valen-Sendstad
Inga Berit Lein
Wenche Søndrol


=== Sesong 2, 2005 ===
Ingeborg Semb
Tollef Grindstad
Lars Jacob Galåen
Lars Julius Bjørnstad


=== Sesong 3, 2006 ===
Terje Sann
Harald H. Opedal
Anne Mæhlum
Tore Jardar Johannessen


=== Sesong 4, 2007 ===
Svein Romundstad
Ole Jakob Kollerud
Anders Berg
Torleif Mørk


=== Sesong 5, 2008 ===
Guro Huseby
Silje Stensland
Ragnhild Strømmen
Ola Sylte


=== Sesong 6, 2009 ===
Kristian Akervold
Calle Breen
Jan Erik Kjær
Clas KvislerHøsten 2009 fikk for første gang i seriens historie en homofil bonde (Jan Erik Kjær) nok henvendelser fra interesserte friere til å delta i serien.


=== Sesong 7, 2010 ===
Jostein Sundby
Åge André Brømnes
André Olsen
Christian Fredrik Sandberg


=== Sesong 8, 2011 ===
Linda Bjørnes
Svein Bøylestad
Roar HusetuftBente Fremo


=== Sesong 9, 2012 ===
Anna-Liisa Evensen
Anders Braut Ueland
Odd Arild Svaland
Tor Magne Egge


=== Sesong 10, 2013 ===
Lars Tomas Sletten
Ane Furusæter
Thor Gunnar Tangen
Øyvind Leine Thune


=== Sesong 11, 2014 ===
Johan Martin Tovslid
Marianne Nordhus
Knut Erik Ulltveit
Tor Espen Helle


=== Sesong 12, 2015 ===
Ruben Tunestveit Kengakaran
Else Marie Rødby
Kjartan Bergsvåg
Ole Kasper Næss


=== Sesong 13, 2016 ===
Martin Vågsæter
Axel Tobias Sanderud
Sondre Stubrud
Audun Øygard


== Se også ==
Oversikt over norske Reality-TV-serier


== Referanser ==


== Eksterne lenker ==
«Jakten på kjærligheten» er reality-vinneren (VG, 2004)
Fant TV-bøndene kjærligheten? Arkivert 14. februar 2008 hos Wayback Machine. (Nettavisen, 2007)
Damon Hill

Damon Graham Devereux Hill (født 17. september 1960 i London) er en tidligere britisk Formel 1-fører. Han ble verdensmester i 1996, og er sønn av den dobbelte verdensmesteren Graham Hill.
Damon Hill kom inn i profesjonell motorsport relativt sent. Han begynte med motorsykler i 1983, 23 år gammel. Det påfølgende året vant han 350 cm³ Clubman's cup i Brands Hatch. I 1985 konverterte han til fire hjul og Team Van Diemen i Formel Ford-mesterskapet, før han rykka opp til britisk Formel 3-mesterskap i 1986.
Hill er offiser av Order of the British Empire.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, kursiv indikerer raskeste runde)


== Referanser ==


== Eksterne lenker ==
(de) Damon Hill – Munzinger Sportsarchiv 
(en) Damon Hill – racing-reference.info 
(en) Damon Hill – Driver Database